b'\n_START_ARTICLE_\nGeografsko dru\xc5\xa1tvo Slovenije\n_START_PARAGRAPH_\nGeografsko dru\xc5\xa1tvo Slovenije osnovano je 1922. godine kao prvo geografsko dru\xc5\xa1tvo u Sloveniji. Zasluge za njegov osnutak imali su studenti i diplomanti slovenskog Sveu\xc4\x8dili\xc5\xa1ta u Ljubljani: Valter Bohinc, Franjo Ba\xc5\xa1, Ivo Rubi\xc4\x87, a kasnije su im se pridru\xc5\xbeili srednjo\xc5\xa1kolski profesor Anton Melik, geomorfolog i knji\xc5\xbeni\xc4\x8dar Jo\xc5\xbee Rus i Silvo Kranjec koji je bio vode\xc4\x87i pisac ud\xc5\xbebenika za podu\xc4\x8davanje geografije u \xc5\xa1kolama. Svi su bili vrlo aktivni, pa je dru\xc5\xa1tvo ubrzo po\xc4\x8delo izdavati najstariju i sredi\xc5\xa1nju strukovnu geografsku reviju Geografski vestnik. Anton Melik i Svetozar Ile\xc5\xa1i\xc4\x8d svojim su radom usmjeravali razvoj slovenske geografije od 1930. pa sve do 1970. godine.'